Source: http://docplayer.fi/793539-Mielenterveysongelmiin-liittyva-toimintakyvyn-arviointi.html
Timestamp: 2016-10-23 14:36:52+00:00
Document Index: 12144743

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

⭐MIELENTERVEYSONGELMIIN LIITTYVÄ TOIMINTAKYVYN ARVIOINTI
Download "MIELENTERVEYSONGELMIIN LIITTYVÄ TOIMINTAKYVYN ARVIOINTI"
1 MIELENTERVEYSONGELMIIN LIITTYVÄ TOIMINTAKYVYN ARVIOINTI Kirjoittajat: Tuisku Katinka, LT, psykiatrian erikoislääkäri, Melartin Tarja, psykiatrian dosentti ja Vuokko Aki, LL, työterveyshuollon erikoislääkäri Kommentoinut ja hyväksynyt: TOIMIA/Työikäisten toimintakyky -asiantuntijaryhmä Tiivistelmä Mielenterveyshäiriöiden varhainen tunnistaminen ja toimintakyvyn arvioiminen ovat tärkeitä, jotta toiminta- ja työkyvyn menetystä ehkäisevät hoito- ja kuntoutustoimet voidaan ajoittaa oikein ja näin tukea työssä jatkamista tai työhön paluuta ja henkilön yleistä hyvinvointia. Toimintakykyarvion tulee perustua kliiniseen tutkimukseen ja objektiivisiin havaintoihin, sekä aiemman seurantatiedon ja toimintaympäristön tai lähiverkoston havaintojen kokoamiseen. Lisäksi henkilön subjektiivinen kokemus toimintakyvystä ja siihen vaikuttavista tekijöistä on tärkeää selvittää. Toimintakykyarviossa apuna voidaan käyttää oiremittareita, toimintakyvyn arviointiasteikkoja ja psykiatrisessa erikoissairaanhoidossa strukturoituja diagnostisia haastatteluita. Laajempaan toimintakykyarvioon on erityiskoulutusta vaativia menetelmiä. Diagnostiikka ei voi perustua seulaan tai oiremittariin, vaan kliiniseen kokonaisarvioon ja diagnostisiin kriteereihin.2 Mielenterveyshäiriöt voivat johtaa vakavaan toimintakyvyn ja elämänlaadun heikentymiseen, ongelmiin työssä, perheessä ja elämänhallinnassa, sekä syrjäytymiseen. Mielenterveyshäiriöt ovat yleisiä työikäisillä ja ne ovat suurin syy työkyvyttömyyseläkkeisiin. Tämän suosituksen tavoitteena on lisätä tavallisimpien mielenterveyshäiriöiden tunnistamista ja hoitoa perusterveydenhuollossa sekä vähentää sairauksiin liittyvää toiminta- ja työkyvyn sekä elämänlaadun heikentymistä. Tavallisimmat mielenterveyshäiriöt, kuten masennustilat ja ahdistushäiriöt, uhkaavat työkykyä erityisesti liiallisessa työkuormituksessa ja esiintyessään yhtäaikaisesti muiden mielenterveyshäiriöiden, päihdehäiriöiden ja somaattisten sairauksien kanssa (Ahola ym. 2011). Mielenterveyshäiriöitä seulotaan riskiryhmiltä, kuten somaattisista pitkäaikaissairauksista ja pitkittyneestä kivusta kärsiviltä, terveyspalveluiden suurkäyttäjiltä ja alkoholin riskikäyttäjiltä. Lisäksi mielenterveyshäiriöiden mahdollisuus on huomioitava työsuorituksen heikentyessä, työstressi- ja vaikeissa elämäntilanteissa ja silloin, kun esiintyy jo yksittäisiä oireita esim. unettomuutta tai uupumusta. Erityishuomiota tulee kiinnittää syrjäytymisriskissä olevien nuorten mielenterveyshäiriöiden varhaiseen tunnistamiseen ja hoidon aloitukseen. Terveydenhuollon työnjako Suurin osa tavallisista mielenterveyshäiriöistä arvioidaan ja hoidetaan perusterveydenhuollossa, mutta työkyvyttömyyden pitkittyessä yli kuukauden tulee harkita psykiatrin konsultaatiota. Työterveyshuollon rooli on keskeinen työssäkäyvien henkisen hyvinvoinnin tukemisessa, ongelmien varhaisessa tunnistamisessa, kuntoutustarpeen selvittelyssä ja työkyvyn tukemisessa yhteistyössä työpaikan kanssa (STM 2009, STM 2011a, STM 2011b). Mielenterveysoireiden varhainen selvittely työterveyshuollossa ja psykiatrin konsultaatio yli kuuden viikon sairauspoissaoloissa vähentävät sairauspoissaolopäiviä (Taimela ym. 2008, Van der Feltz-Cornelis ym. 2010). Psykiatrisen kiireettömän hoidon perusteissa (STM 2010) todetaan psykiatrin tutkimus aiheelliseksi työkyvyttömyyden pitkittyessä kolme kuukautta. Työttömillä toimintakykyä ja mahdollista kuntoutustarvetta tulee arvioida kaikissa terveydenhuollon hoitotilanteissa ja työttömyyden vaiheissa (TEM 2011). Koettu toimintakyky Mielenterveyshäiriöissä toimintakykyyn vaikuttaa oleellisesti toimintaympäristö, joka voi tukea tai heikentää toimintakykyä. Potilaan omat selviytymiskeinot, subjektiiviset kokemukset ja tulkinnat tilanteesta vaikuttavat. Mielenterveyshäiriöissä on tavallista, että subjektiivinen ja objektiivinen näkemys ovat ristiriidassa keskenään. Vaikeampiin mielenterveyshäiriöihin voi liittyä myös alentunut kyky hahmottaa omaa tilannetta. Masennustiloihin ja ahdistushäiriöihin liittyy usein kielteisesti värittyneitä ajatuksia ja tulkintoja omasta tilasta, ja siten herkästi oman toimintakyvyn aliarvioimista. Potilaan raportointiin toimintakyvystä vaikuttaa luonnollisesti myös tilanne ja tarkoitus, miksi toimintakykyä selvitetään. Subjektiivisen kokemuksen huomiointi ja tarvittaessa hoidollisin keinoin työstäminen on tärkeää, koska se vaikuttaa työkykyennusteeseen (Cornelius ym. 2011). Ilman yhteisymmärrystä ei myöskään voida rakentaa toimivaa kuntoutussuunnitelmaa. Potilaalta kysytään omaa konkreettista kuvausta siitä, mitkä tekijät heikentävät hänen toimintakykyään ja millä lailla sekä erityisesti mitkä tekijät auttavat häntä selviytymään paremmin.3 Toimintakyvyn kartoitus - apuna oireseulat ja arviointiasteikot Psyykkistä toimintakykyarviota ei voida perustaa yksittäiseen arviointimenetelmään tai mittariin. Toimintakykyarviossa apuna voidaan käyttää oiremittareita, toimintakyvyn arviointiasteikkoja ja psykiatrisessa erikoissairaanhoidossa strukturoituja diagnostisia haastatteluita. Laajempaan toimintakykyarvioon on erityiskoulutusta vaativia menetelmiä. Diagnostiikka ei voi perustua seulaan tai oiremittariin, vaan kliiniseen kokonaisarvioon ja diagnostisiin kriteereihin (ICD-10). Oireseulat ovat apuna tunnistamisessa ja useimmat niistä sopivat myös oireiden määrän ja vaikeusasteen seurantaan hoidon aikana. Masennus- ja ahdistuneisuushäiriöiden oireseuloja on hyvä kohdentaa erityisesti potilaisiin, joilla on paljon somaattisia kroonisia sairauksia ja/tai jotka käyttävät paljon terveyspalveluita. Hoitovasteen seurannassa niiden käyttöä voidaan pitää aina perusteltuna. Mielenterveyshäiriöt voivat heikentää toimintakykyä suoraan tai välillisesti oireidensa kautta ja täten strukturoitu oirearviointi sopii toimintakykyarvioon. Vaikeisiin ja pitkittyneisiin mielenterveyshäiriöihin voi liittyä ajankohtaisista oireista riippumatonta, pidempiaikaista kognitiivisten toimintojen ja sosiaalisen toimintakyvyn heikentymistä, joita voidaan lievittää kuntoutuksen keinoin. Päihdeongelmat komplisoivat usein masennustilaa sekä ahdistuneisuushäiriöitä ja voivat vaikeuttaa häiriöiden tunnistamista ja hoitoa. Päihdekäyttö voi olla myös syynä henkilön masennus- ja ahdistusoireille. Seulontalöydökset saattavat siten antaa tietoa päihteiden aiheuttamista mielenterveyshaitoista ja tukea haitallisen käytön tai päihderiippuvuuden diagnoosia. Päihteiden ja lääkeaineiden väärinkäytön aiheuttamien oireyhtymien (F10-F19) diagnostinen erottelu erillisistä mielialaja ahdistushäiriöistä (F30-F49) edellyttää vähintään 1 kk kestoista päihteetöntä jaksoa (Depressio; Käypä hoito -suositus, 2010). Hoidollinen arvio ja neuropsykologinen tutkimus osana toimintakykyarviota edellyttävät myös riittävän pitkää (2kk pituista) raittiusjaksoa, jonka tulee olla objektiivisin menetelmin todennettu (TOIMIA 2010). Päihdekäyttöön on kiinnitettävä huomiota myös mielenterveyshäiriöiden hoidon aikana. Alkoholin riskikäytön tunnistamiseen soveltuu AUDIT-kysely. Päihdehäiriötä epäiltäessä tarvitaan aina objektiivisia menetelmiä diagnostiikan tueksi, kuten laboratoriokokeita ja tutkimustilanteessa alkoholin vaikutusta epäiltäessä uloshengitysilman alkoholipitoisuuden mittausta. Psykiatrisissa häiriöissä toimintakykyarvioon suositeltua (Facultas 2008) SOFAS-arviointiasteikkoa (taulukko 1) täyttää terveydenhuollon ammattihenkilö potilaan haastatteluun, objektiivisiin havaintoihin, asiakirjatietoihin ja tarvittaessa muihin tietolähteisiin perustuen. Masennuksen ja ahdistuksen tunnistamiseen sopivat seulat (Kaksi kysymystä masennuksesta, BDI-21 ja GAD 7) on esitelty taulukossa 1. Useimmat psykiatriset oiremittarit ja seulat perustuvat itsearviointiin, joka on hyvä huomioida niiden tulkinnassa ja jatkoselvittelyssä. Varhaisen toimintakyvyn alentumisen tunnistamisessa työstressin seulontaan sopii Koettu stressikysymys, työterveyshuolloissa työuupumuksen selvittelyyn BBI-15 tai Maslach ja työstressin sekä työkuormituksen selvittelyyn Työstressikysely.4 Taulukko 1. Mielenterveysongelmien seula- ja arviointimenetelmiä (Mukailtu Tuisku ym., 2010) Seulonta- ja arviointitapa Menetelmä Seulonnan tuloksen mukaiset toimenpiteet Masennuksen yleisseula esim. terveystarkastuksissa Kahden kysymyksen seula: Oletko viimeisen kuukauden aikana usein ollut huolissasi tuntemastasi alakulosta, masentuneisuudesta taitoivottomuudesta? Oletko viimeisen kuukauden aikana ollut usein huolissasi kokemastasi mielenkiinnon puutteesta tai haluttomuudesta? Myöntävä vastaus vähintään toiseen kysymyksistä viittaa masennukseen -> tarvitaan tarkempi arvio ja lääkärin diagnostinen arvio Suunnattu masennusseula esim. riskiryhmille vastaanottokäynnillä BDI-21 Yli 9 pistettä tai yksittäisessä kysymyksessä (kohdassa 9: > 0 pistettä) viitteitä itsetuhoisuudesta -> lääkärin tarkempi diagnostinen arvio Suunnattu ahdistusseula esim. riskiryhmille vastaanottokäynnillä GAD-7 Seitsemän kysymystä (0-3p.); 10 pistettä -> lääkärin tarkempi diagnostinen arvio ahdistuneisuushäiriöstä (yleistynyt ahdistuneisuushäiriö, paniikkihäiriö, sosiaalinen fobia, traumaperäinen stressihäiriö) Mielialahäiriöpotilaiden toimintakykyä arvioitaessa SOFAS -asteikko kokonaisarvio sosiaalisesta ja ammatillisesta toimintakyvystä tarkoitettu heikentyneen toimintakyvyn kuvaamiseen soveltuu toistuvaan arviointiin Arviointikäytäntö Toimintakyvyn arviossa on syytä käyttää aina myös ulkopuolisia tietolähteitä, jotta mahdollisimman kattava, objektiivinen ja realistinen kokonaiskuva toimintakyvystä syntyisi. Ainakin keskeisestä toimintaympäristöstä olisi hyvä saada objektiivisia havaintoja toimintakykyarvioon, esim. työnantajan kuvaus työssä selviytymisestä tai omaisen kuvaus arjen toimintakyvystä kotona tai työttömillä muun palveluverkoston tieto havaitusta tuentarpeesta. Taulukossa 2 on erilaisia menetelmiä, joilla toimintakykyyn liittyvää tietoa voidaan kartoittaa. Toimintakykyarviossa tulisi arvioida yksilön oireiden, rajoitteiden ja toimintaympäristön kuormitustekijöiden lisäksi myös toimintakyvyn vahvuuksia, yksilöllisiä selviytymiskeinoja ja voimavaroja, joiden varaan kuntoutus pitkälti rakennetaan. Lisäksi on tärkeää selvittää toimintaympäristön mahdollisuudet tukea toimintakykyä. Työssä käyminen tukee pääsääntöisesti myös mielenterveyttä ja toipumista. Osatyökykyisten mahdollisuuksia työelämässä tulisi vahvistaa (Lehto 2011). Psyykkisen toimintakyvyn arviointi on oleellinen osa mielenterveysongelmien selvittelyä, hoitoa ja kuntoutusta. Toiminnallinen aktiivisuus, sosiaalinen ympäristö ja sopivasti mitoitettu työssä käyminen tukevat mielenterveyttä, ehkäisevät syrjäytymistä sekä elämänlaadun heikentymistä. Toiminta- ja työkykyarvio toteutuu parhaimmillaan moniammatillisena ja verkostoyhteistyössä.5 Taulukko 2. Toimintakykyarvion kartoitusmenetelmiä suorat havainnot ja kliininen haastattelu (apuna strukturoidut arviointimenetelmät) kliininen seuranta (pkl-käynnit, päiväosastojakso, kuntoutuslaitos- tai osastolaitosjakso) lähiverkoston havaintojen kokoaminen (koti, koulu, työpaikka) sosiaalinen kartoitus: työ- ja opintosuoritukset, huoltajuus ja talous, elämäntilanne toimintakykytutkimus ryhmä- tai yksilötyöskentelytilanteissa ja strukturoidun haastattelun avulla neuropsykologin tai psykologin tutkimus käynti toimintaympäristössä (koti, työpaikka) työkokeilu (joka on ensisijaisesti jo kuntoutusta) Suosituksessa mainitut TOIMIA-tietokannan yksittäiset arviointimenetelmät: - Kaksi kysymystä masennuksesta - BDI-21 - GAD-7 - SOFAS - AUDIT -kysely - BBI-15 - Koettu stressi - Maslach - Työstressikysely TOIMIA-tietokannan muut aiheeseen liittyvät suositukset: - Päihdeongelmaisen neurologisen ja kognitiivisen toimintakyvyn hyvä arviointikäytäntö - Työkyvyn alenemisen varhainen tunnistaminen työterveyshuollossa - Työttömän toiminta- ja työkyvyn hyvä arviointikäytäntö terveydenhuollossa - Suositus psyykkisen toimintakyvyn mittaamisesta väestötutkimuksissa Lisätietoa seuraavista muista linkeistä ja lähteistä: Depressio Käypä hoito -suositus Jääskeläinen E, Miettunen J. Psykiatriset arviointiasteikot kliinisessä työssä. Duodecim 2011;127: Telakivi T. Toimintakyvyn arvioinnin kehittäminen. Suomen Lääkärilehti 2011;66: Heikman P, Katila K, Kuoppasalmi K. Masennuspotilaan toimintakyvyn arviointi. Suomen Lääkärilehti 2002;57(20): Ahola K, Tuisku K, Rossi H. Työuupumus. Duodecim, Terveyskirjasto; Laukkala T, Tuisku K. Psykiatrisen työkyvynarvioinnin perusteita. Sotilaslääketieteen lehti 2011, painossa.6 Viiteluettelo Ahola K, Virtanen M, Honkonen T, Isometsä E, Aromaa A, Lönnqvist J. Common mental disorders and subsequent work disability: A population-based Health 2000 Study. J Aff Disord 2011;134: Cornelius LR, van der Klink JJL, Groothoff JW, Brouwer S. Prognostic factors of long-term disability due to mental disorders: a systematic review. Journal of Occupational rehabilitation. 2011;21(2): Facultas Mielialahäiriöt, toimintakyvyn arviointi. Saatavilla Internetissä: Depressio (online). Käypä hoito -suositus. Suomalaisen Lääkäriseuran Duodecimin ja Suomen Psykiatriyhdistys ry:n asettama työryhmä. Helsinki: Suomalainen Lääkäriseura Duodecim, 2010 (viitattu ). Saatavilla Internetissä: Lehto M. Osatyökykyisten työllistymisen suurimmat esteet ovat luottamuksen puute ja ennakkoluulot. STM tiedote Saatavilla Internetissä: STM Mielenterveys- ja päihdesuunnitelma. Sosiaali- ja terveysministeriön selvityksiä 2009:3. STM Yhtenäiset kiireettömän hoidon perusteet. Sosiaali- ja terveysministeriön selvityksiä 2010:31. STM 2011a. Masto-hankkeen ( ) loppuraportti. Masennusperäisen työkyvyttömyyden vähentämiseen tähtäävän hankkeen toiminta ja ehdotukset. Sosiaali- ja terveysministeriön selvityksiä 2011:15. Saatavilla Internetissä: STM 2011b Työterveyshuolto ja työkyvyntukeminen työterveysyhteistyönä Sosiaali- ja terveysministeriön selvityksiä 2011:6. Saatavilla Internetissä: Taimela S, Malmivaara A, Justen S, Läärä E, Sintonen H, Tiekso J, Aro T. The effectiveness of two intervention programmes in reducing sickness abscence among employees at risk. Two randomized controlled trials. Occup Environ Med 2008;65: TOIMIA Telakivi T, Rapeli P, Kaarne T, Hillbom M. Päihdeongelmaisen neurologisen ja kognitiivisen toimintakyvyn hyvä arviointikäytäntö. TOIMIA-tietokanta.(viitattu ). Saatavilla Internetissä: Tuisku K, Rossi H. Masennuksen ehkäisy ja hoito -työkaluja ja toimintamalleja työterveyshuoltoon. Työterveyslaitos. Vammalan kirjapaino Oy, Sastamala Työ- ja elinkeinoministeriö. Työttömien työkyvyn arviointi ja terveyspalvelut. Työryhmän raportti. TEMraportteja 2011:10. Van der Feltz-Cornelis CM, Hoedeman R, de Jong FJ, Meeuwissen JAC, Drewes HW, van der Laan NC, Afer HJ. Faster return to work after psychiatric consultation for sicklisted employees with common mental disorders compared to care as usual. A randomized trial. Neuropsychiatric disease and treatment 2010;6: Samankaltaiset tiedostot
1 Työikäisten kognitiivisen toimintakyvyn hyvä arviointikäytäntö Suosituksen laatijat: Kuikka Pekka, PsL, neuropsykologi, Paajanen Teemu, PsM, psykologi, Kivekäs Teija, LT, psykiatrian dosentti, Vuokko Lisätiedot Depression hyvä hoito perusterveydenhuollossa
Julkaistu 14.11.2014 www.laakarilehti.fi Katsaus verkossa ensin tieteessä Maria Vuorilehto LT, yleislääketieteen ja psykiatrian erikoislääkäri, psykoterapeutti HUS, Helsingin ja vanhuspsykiatrian tulosyksikkö Lisätiedot TUKEA MASENNUKSEN JÄLKEISEEN TYÖHÖN PALUUSEEN
Raija Tiainen, Marja Oivo, Jouni Puumalainen ja Johanna Korkeamäki Mielenterveysongelmien esiintyvyys ei ole väestössä lisääntynyt. viime vuosina. Erityisesti ovat lisääntyneet masennuksen perusteella Lisätiedot Masennuksen hoito Espoon terveysasemilla
Masennuksen hoito Espoon terveysasemilla Kristian Wahlbeck, Sirkka-Liisa Kuitunen 19.12.2014 Suomen Mielenterveysseura 2014 1 1 Raportin tausta... 3 2 Depressio ja sen laadukas hoito... 3 2.1. Depression Lisätiedot Toimintakyvyn arvioinnin kehittäminen
TIETEESSÄ TIINA TELAKIVI neurologian dosentti, asiantuntijalääkäri Kela, terveysosasto Toimintakyvyn arvioinnin kehittäminen Lääkäri tarvitsee tietoa potilaan toimintakyvystä ja sen muutoksista sekä hoidon, Lisätiedot Lukijalle. kiittää suositukset laatineita asiantuntijalääkäreitä arvokkaasta työpanoksesta ja lopputuloksesta.
Krooninen kipu Lukijalle Krooninen kipu Lääkärin työssä potilaan toimintakyvyn parantaminen ja ylläpito on keskeinen tavoite. Tämä tavoite korostuu kroonisissa ja uusiutuvissa sairauksissa, joissa täydellinen Lisätiedot Mielenterveyssyistä työkyvyttömien nuorten aikuisten tausta
Julkaistu 4.12.2014 www.laakarilehti.fi Alkuperäistutkimus VERKOSSA ENSIN tieteessä Kirsi Ahola dosentti, tiimipäällikkö Työterveyslaitos, Mielenterveys ja kognitiivinen toimintakyky kirsi.ahola@ttl.fi Lisätiedot -mielenterveystyön kehittämishankkeen loppuraportti 30.4.2010 Työelämän kehittämisohjelma Tykes Projektinumero T80155
-mielenterveystyön kehittämishankkeen loppuraportti 30.4.2010 Työelämän kehittämisohjelma Tykes Projektinumero T80155 1 SISÄLLYSLUETTELO 1 Johdanto 2 2 Erityisestä edistävään mielenterveystyön kehittämishankkeen Lisätiedot Omaisen opas. Opas omaisille, joiden läheinen oireilee tai sairastaa psyykkisesti
Omaisen opas Opas omaisille, joiden läheinen oireilee tai sairastaa psyykkisesti 2 INNEHÅLL Johdanto oppaaseen... Miksi ihminen sairastuu psyykkisesti?... Millloin sairastunut tarvitsee ammattiapua?... Lisätiedot Särkyä ja alakuloa tuki- ja liikuntaelinten kivun ja masentuneisuuden yhteisesiintyvyys Suomessa. Helena Miranda, Leena Kaila-Kangas, Kirsi Ahola
Särkyä ja alakuloa tuki- ja liikuntaelinten kivun ja masentuneisuuden yhteisesiintyvyys Suomessa Helena Miranda, Leena Kaila-Kangas, Kirsi Ahola Työterveyslaitos Topeliuksenkatu 41 a A 00250 Helsinki puh. Lisätiedot Liikunta ja mielen terveys osana hyvinvointia
Liikunta ja mielen terveys osana hyvinvointia Liikunta- ja mielenterveysalan kehittämislinjaukset Esipuhe Helsingin rautatieasemalla oli meneillään Maa ilman mielenterveys päivän vietto. Suomen Mielenterveysseuran Lisätiedot Väestötutkimusten mukaan Suomessa arvioidaan
Väestötutkimusten mukaan Suomessa arvioidaan olevan 85 000 keskivaikeasti tai vaikeasti dementoitunutta ja 35 000 lievästi dementoitunutta henkilöä (1). Dementian esiintyvyys on ollut 65 69-vuotiaiden Lisätiedot YKSIKÄÄN AUTTAVA KÄSI EI OLE LIIKAA
YKSIKÄÄN AUTTAVA KÄSI EI OLE LIIKAA Kouluterveydenhoitajien kokemuksia nuoren syömishäiriöpotilaan tukemisesta ja tuen antamiseen liittyvistä voimavaroista Lapin sairaanhoitopiirissä Tuija Mikkonen Opinnäytetyö, Lisätiedot Työterveyshuollon hyvä sairaanhoitokäytäntö 1.4.2010
Työterveyshuollon hyvä sairaanhoitokäytäntö 1.4.2010 Sosiaali- ja terveysministeriö tilasi Työterveyslaitokselta keväällä 2009 työterveyshuolloille tarkoitetun suosituksen: Työterveyshuollon hyvä sairaanhoitokäytäntö. Lisätiedot Alzheimerin tauti työikäisellä
TUNTUI, KUIN JOKIN OLISI SYÖNYT MINUA HITAASTI SISÄLTÄPÄIN Tutkimus nuorten omakohtaisista masennuskokemuksista Henna Heiskanen Eeva Laukkanen Opinnäytetyö Syksy 2001 Diakonia-ammattikorkeakoulu Pieksämäen Lisätiedot Miten työstressiä voi hallita?
Työterveys Kirsi Räisänen ja Irma Karila Miten työstressiä voi hallita? Perustietämys haitallisen työstressin tunnistamisesta ja hoitokeinoista on tärkeää kaikille työssä käyvää väestöämme hoitaville, Lisätiedot Ulla Buchert Mirkka Vuorento
Ulla Buchert Mirkka Vuorento Suomalaisten hyvinvointipalveluiden ammattilaisten näkemyksiä maahanmuuttajien ammatillisen ja mielenterveyskuntoutuksen haasteista ja ratkaisuista 81/2012 Sosiaali- ja terveysturvan Lisätiedot Mielenterveys- ja päihdetyön strateginen suunnittelu kunnissa
OPAS Mielenterveys- ja päihdetyön strateginen suunnittelu kunnissa Minna Laitila Tiia Järvinen (toim.) 6 Minna Laitila & Tiia Järvinen (toim.) Mielenterveys- ja päihdetyön strateginen suunnittelu kunnissa Lisätiedot 03/2015. Toimijoiden yhteistyö työkykyongelmien hallinnassa. Eläketurvakeskus. Ammattilaisten haastatteluihin perustuva tutkimus
03/2015 ELÄKETURVAKESKUKSEN RAPORTTEJA Toimijoiden yhteistyö työkykyongelmien hallinnassa Ammattilaisten haastatteluihin perustuva tutkimus Jyri Liukko ja Niina Kuuva Eläketurvakeskus PENSIONSSKYDDSCENTRALEN Lisätiedot Neuropsykologinen kuntoutus suositus hyvistä käytännöistä aikuispotilailla
PSYKOLOGIASSA TAPAHTUU Suomen Psykologiliiton ja Suomen psykologisen seuran Tieteellinen neuvottelukunta Neuropsykologinen kuntoutus suositus hyvistä käytännöistä aikuispotilailla Määritelmä Neuropsykologinen Lisätiedot UUSI TYÖTAPA NUORTEN MONI- MUOTOISIIN ONGELMIIN
MULTIDIMENSIONAL FAMILY THERAPY UUSI TYÖTAPA NUORTEN MONI- MUOTOISIIN ONGELMIIN KOKEMUKSIA MDFT:N MAHDOLLISUUKSISTA Leena Ehrling ISBN 978-952-7022-06-1 Paintprinting, Helsinki 2014 MULTIDIMENSIONAL FAMILY Lisätiedot Vantaan päihdepalvelujen palvelurakenteen ja palvelujen kehittäminen. 3/2011 Päihdepalvelujen johtoryhmä
Äänekosken kaupungin mielenterveys- ja päihdeohjelma 2014 2017 Kuva: Jukka Nousiainen 2012 Äänekosken kaupungin mielenterveystyön kokonaissuunnitelma 2014-2017 1 Tiivistelmä 2 1. Suunnitelman laadintaprosessi Lisätiedot Hyvinvointia työstä. 4.4.2014 Maire Laaksonen 1. Työterveyslaitos www.ttl.fi
Hyvinvointia työstä 4.4.2014 Maire Laaksonen 1 TYÖTERVEYSHUOLLON TOIMINNAN KEHITTÄMINEN SEITTI HANKKEISSA TYÖKYVYN TUEN JA TYÖTERVEYSYHTEISTYÖN HYVÄT KÄYTÄNNÖT Perjantai meeting 4.4.14 Maire Laaksonen Lisätiedot MÄ TULIN EHKÄ EVÄITÄ HAKEMAAN JATKOO AATELLEN
MÄ TULIN EHKÄ EVÄITÄ HAKEMAAN JATKOO AATELLEN Kaksisuuntaisen mielialahäiriön hallintakurssille osallistuneiden mielenterveyskuntoutujien kokemuksia kurssista. Sanna Korhonen Opinnäytetyö, kevät 2009 Diakonia-ammattikorkeakoulu, Lisätiedot MÄ OLIN IHA ULKONA KU TAMPPOONIN NARU Sosiaalinen tuki päihdekuntoutuksen jälkeen
Tiina Kaalinpää Aija Suikkanen MÄ OLIN IHA ULKONA KU TAMPPOONIN NARU Sosiaalinen tuki päihdekuntoutuksen jälkeen Opinnäytetyö Sosiaalialan koulutusohjelma Lokakuu 2014 KUVAILULEHTI Opinnäytetyön päivämäärä Lisätiedot Työhyvinvointi- ja kuntoutuspalvelujen. vaikuttavuuden seurantajärjestelmän. kehittäminen Siuntion Hyvinvointikeskuksessa
MIINA SILLANPÄÄN SÄÄTIÖN JULKAISUJA B:31 Rantanen Marjut Työhyvinvointi- ja kuntoutuspalvelujen vaikuttavuuden seurantajärjestelmän kehittäminen Siuntion Hyvinvointikeskuksessa TYÖHYVINVOINTI- JA KUNTOUTUS- Lisätiedot Mielenterveyden ja käyttäytymisen häiriöt. Kehitysvammaisten mielenterveyshäiriöt mitä etsitään ja miten hoidetaan?
Kehitysvammaisuus Terhi Koskentausta Kehitysvammaisten mielenterveyshäiriöt mitä etsitään ja miten hoidetaan? Kehitysvammaisista 30 50 %:lla esiintyy mielenterveyden ja käyttäytymisen häiriöitä. Häiriöiden Lisätiedot Käypä hoito -suositus. Muistisairaudet